Niemand nog vas ná rugby-aanval | Maroela Media
Matthew Germishuizen ná sy operasie. Foto: Verskaf
Germishuizen is Saterdag tydens 'n klubrugbywedstryd in Johannesburg glo deur 'n teenstander se pa aangerand.
Kaptein Disebo Selepe, 'n polisiewoordvoerder, het aan Maroela Media bevestig 'n saak van aanranding met die doel om ernstig te beseer word deur die polisie ondersoek. "Die voorval is by die Alberton-polisiestasie aangemeld, maar dit is na die Florida-polisiestasie oorgeplaas vir verdere ondersoek, aangesien die voorval in dié area plaasgevind het," het Selepe gesê.
Sy sê die polisie is nog besig om verklarings van die slagoffer en ooggetuies af te neem.
Maroela Media het Woensdag berig dat Matthew vir vier dae lank in die Unie-hospitaal in Alberton moes spandeer nadat hy Saterdag omstreeks 11:30 tydens 'n klubrugbywedstryd in Florida aangerand is.
Matthew is 'n gr. 11-leerling aan die King Edward VII School (KES) en speel vir die Germiston Simmer-rugbyklub se o.18-span. Hulle het teen 'n span van die Roodepoort-rugbyklub gespeel.
Matthew het glo sy hande omhoog gegooi, aangesien hulle gewen het, waarna die seun wat die rooikaart gekry het, op hom afgestorm en hom met die vuis geslaan het. Daar was 'n onderonsie waartydens die seun se pa glo ook vir Matthew aangerand het.
Matthew het harsingskudding opgedoen en sy neus en linkeroogkas is gebreek. Hy is Dinsdag geopereer om sy gebreekte neus te herstel, waarna hy ontslaan is. Hy sterk by die huis aan.
Heng, ons polisiediens is darem maar treurig!
Ek hoop iemand gee die pa weg. Dis darem swak. Ek sal my kop in skaamte sak as jy my pa is jou vark. Jy is veronderstel om 'n groot man te wees en hierdie bly nog 'n kind. En dis ander mense se kind.
Huh ek stem saam jou my seun is beroof en polisie wou ni eers dat ons n saak maak ni gaan lees dis ook gister op maroela media gesit! Onder polisie bedreig jongman met moordslenter!